《黄岩张之望之立来访与游梅潭诗以送之》
宋代·陈傅良

张子好兄弟，别我今九年。
东风刮眯眼，双鹄忽堕前。
坐定看两鬓，喜极意惨然。
来日岂不多，此意合少延。
念子伏岩穴，有作皆巨编。
稻粱未暇谋，从我志独坚。
虚名适相累，浩叹当谁怜。
积雨得新霁，绿涨弥百川。
载酒问何有，漾舟随所便。
与子梅潭游，以兹寓惓惓。
倾崖俯仰立，中有飞瀑悬。
平地俨阊阖，晴空自云烟。
既见各有得，欲语不保传。
众妙在领会，天成谢琱镌。
子归有新诗，时寄三两篇。

作者简介：陈傅良（1137—1203），字君举，号止斋，学者称止斋先生，浙江温州瑞安湗村（今署瑞安市塘下镇罗凤街道）人，南宋著名学者、政治家、思想家、教育家。乾道八年（1172）进士，官至宝谟阁待制、中书舍人兼集英殿修撰，为南宋一代名臣。青年时期执教于家塾，后主讲于茶院寺之南湖塾，学生数百。中进士后授泰州教授，仍在家教书。后任职湖南，公余在岳麓书院讲学，门墙极盛。卒谥文节。 著有《止斋文集》、《周礼说》、《春秋后传》、《左氏章指》等作品。其中，《八面锋》为宋孝宗击节赞叹，御赐书名，流传甚广。